VIII kaupunginosa (Turku)

VIII on Turun keskustan ruutukaava-alueen kahdeksas kaupunginosa. Se sijaitsee Aurajoen länsipuolella Puistokadun sekä Ratavahdinrinteen ja Veistämönkujan välissä. Kaupunginosaan kuuluvat Port Arthurin ja Kakolan pienalueet.

Vuonna 2022 kaupunginosassa asui 6 423 turkulaista, joista 3 562 Port Arthurissa ja 2 861 Kakolassa. Asukkaista 431 oli ruotsinkielisiä.  

Naapurikaupunginosia ovat ydinkeskustan VII, Länsiranta ja Iso-Heikkilä sekä Aurajoen vastarannalla Martti ja Itäranta.

 Port Arthur 

Port Arthurin rakennukset ovat lähinnä puutaloja, joita erottavat paikoin kapeat kadut. Osa kaduista on mukulakivipäällysteisiä. Ennen Port Arthur oli työläiskaupunginosa. Portsan tärkeimmät kadut ovat Puutarhakatu ja Rauhankatu.

Kaupunginosa sisältyi jo Engelin vuonna 1828 laatimaan Turun uuteen asemakaavaan,Otavan suuri Ensyklopedia, 4. osa (Juusten – Kreikka), art. Kaupunki, Engelin asemakaavan kuva sivulla 2821, Otava 1978,  mutta se jäi vielä tämän jälkeen pitkäksi ajaksi rakentamatta. Suurimmaksi osaksi se rakennettiin vasta 1900-luvun ensimmäisellä vuosikymmenellä asuinalueeksi työläisille. Se sai nimensä itäaasialaisen Port Arthurin satamakaupungin mukaan. Aluetta rakennettaessa Venäjä oli juuri menettänyt kaupungin Japanille maiden välisessä sodassa, ja eräs muurareista sattui lohkaisemaan rakentavansa ”uutta Port Arthuria”. 

1970-luvulla laaditut suunnitelmat kaupunginosan kaavoittamiseksi kerrostalovaltaiseksi alueeksi kaatuivat alueen asukkaiden vastustukseen, ja vuonna 1981 koko Port Arthurin alueelle vahvistettiin rakennusten purkamisen ja julkisivumuutosten tekemisen kieltävä suojelukaava.Jauhiainen, Jussi S.: Urban development and gentrification in Finland. The case of Turku. Julkaisussa Scandinavian Housing & Planning Research 14: s. 74, 1997.  

Nykyään Port Arthurin alueella asuu noin tuhat taloutta ja siellä toimii kaupunginosayhdistys Portsa ry. Suomen Kotiseutuliitto valitsi Portsa – Port Arthurin ensimmäiseksi Vuoden kaupunginosaksi vuonna 2001. Radio Sadassa Port Arthur valittiin Turun parhaaksi kaupunginosaksi vuonna 2008. Vuonna 2009 Museovirasto määritteli Port Arthurin puutalokorttelit ja Mikaelinkirkon yhdeksi Suomen valtakunnallisesti merkittävistä rakennetuista kulttuuriympäristöistä.

Alueella sijaitsee peruspalvelujen lisäksi vuonna 2006 avattu palvelukoti nimeltä Portsakoti.

 Kakola 

Kakolan pienalue käsittää kaupunginosan eteläisen osan. Siihen kuuluu Kakolanmäen lisäksi mäen ja Aurajoen väliin jäävä rantakaistale, jossa sijaitsevat muun muassa Turun vierasvenesatama ja Barkerinpuisto. 

 pienoiskuva | oikea |  alt=Vanhanajan tyyliä mukaileva nimikyltti Barkerinpuisto Barkersparken.
 pienoiskuva | oikea | alt=Kaupunkilautta Föri keskellä Aurajokea. Taustalla mäen rinteellä sijaitsevia hieman vanhempia kerrostaloja. | Föri liikennöi VIII kaupunginosasta Aurajoen yli Martin ja Itärannan rajalle.

Linnankadulta Kakolanmäelle pääsee portaiden ja serpentiinitien lisäksi rinnehissillä eli Funikulaarilla.  

 pienoiskuva | oikea | alt=Rinnehissi, joka kulkee Kakolanmäen ja Linnankadun välillä. Vieressä portaat. | Kakolan funikulaari

Kakolanmäellä entisen vankilan paikalla on nykyisin moderneja asuntoja ja palveluita, kuten ravintoloita, hotelli ja kylpylä. 

Kakolanmäkeen valmistui vuonna 2008 Kakolan jätevedenpuhdistamo. Puhdistamo on rakennettu kallion sisälle. Se puhdistaa 300 000 asukkaan jätevedet ja on Suomen kolmanneksi suurin jätevedenpuhdistamo.Arkistolinkki:  Jätevedenpuhdistamon rakentaminen, louhiminen ja varustaminen siirtoviemäreineen maksoi 128 miljoonaa euroa.

 Katso myös 
 Turun kaupunginosat

 Lähteet 

 Aiheesta muualla 

 www.portsa.fi

*